projecte-aina/catalan_government_crawling huggingface dataset:
Descobrint avantpassats amb Family Search
Provinents del cor dels EUA, Dan i Martha Hull porten dos anys entre nosaltres ajudant arxius com el nostre a preservar els registres i alhora fer-los accessibles a Internet.
En virtut d'un conveni entre el Departament de Cultura de la Generalitat de Catalunya i Family Search, digitalitzen amb càmeres especials i sofware molt avançat censos i padrons d'habitants, lleves militars i registres com l'Ofici i Comptadoria d'Hipoteques.
A l'Arxiu Comarcal del Maresme, en sis mesos, ja han reproduït més de 300.000 imatges.
Aviat el fruit d'aquesta intensiva digitalització es podrà consultar a través del portal d'Arxius en línia de la Generalitat de Catalunya i del portal Family Search.
Dan Hull és un genealogista de Salt Lake City (Utah) i ha col·laborat amb el projecte de Family Search a la Biblioteca de Salt Lake.
En la seva intervenció explicarà com podem descobrir els nostres avantpassats amb l'ús del portal Family Search i amb les proves de l'ADN.
Activitat gratuïta oberta a tothom
Arxiu Comarcal del Maresme, Family Search, Ajuntament de Mataró, Consell Comarcal del Maresme
El temps de la patata al Maresme és una aproximació documental als llunyans anys en què la comarca del Maresme fou pionera en la producció i exportació del tubercle més popular del regne vegetal.
La mostra permet copsar com els nostres avantpassats van transformar el sòl sorrenc de sauló de les planures del Maresme en grans extensions de regadiu.
La modernització del camp amb la incorporació de l'electricitat pel bombeig de l'aigua freàtica i l'organització de la pagesia en sindicats i federacions com la FSAL van permetre en el decurs del segle XX que la patata primerenca, la famosa Royal Kidney, arribés als mercats europeus molt abans que els seus principals competidors.
L'èxit de cada campanya a part dels condicionants atmosfèrics depenia de l'organització de l'exportació, neteja, pesatge, empaquetatge, i transports.
La mostra ofereix un recull de documents i d'imatges que pretenen endinsar-nos en els aspectes relacionats tant amb el cultiu com l'organització de l'exportació i venda.
La mostra ha estat organitzada per l'Arxiu Comarcal del Maresme per donar a conèixer sobretot el ric patrimoni documental dels fons històrics de les cambres agràries de la comarca i ha comptat amb la col·laboració amb la Diputació de Barcelona, el Consell Comarcal del Maresme, l'Ajuntament de Mataró i de la Xarxa de productes de la terra.
Museu arxiu de Vilassar de Dalt; Arxiu Comarcal del Maresme, Diputació de Barcelona, el Consell Comarcal del Maresme, l'Ajuntament de Mataró i Xarxa de productes de la Terra.
Museu Arxiu de Vilassar de Dalt
Amb motiu dels seus 325 anys, la Venerable Congregació dels Dolors organitza, amb la col·laboració de l'Arxiu Comarcal del Maresme una jornada el dia 20 de setembre en la qual es tractaran diversos temes vinculats a la història i l'art d'aquesta entitat.
Joan Rosàs, que parlarà sobre les congregacions dels Dolors a Catalunya; el Dr.
Joan Giménez, que se centrarà en analitzar el context en el qual sorgeix la Venerable Congregació a Mataró; la Sra.
Ruth Garcia, que analitzarà tot l'apartat artístic del conjunt dels Dolors; i, finalment, la Sra.
Cristina Martí, que parlarà sobre l'última gran restauració feta a la capella dels Dolors, que ella mateixa va dirigir.
Divendres 20 de setembre a les 18,30
Arxiu Comarcal del Maresme, Ajuntament de Mataró, Consell Comarcal de Maresme, Venerable Congregació de la Mare de Déu dels Dolors
Presentació de la restauració i enquadernat de luxe dels llibres de privilegis i canalars de Mataró en el marc del 600 aniversari de la institució municipal (1419-2019)
Coincidint amb els actes del 600 aniversari de la municipalitat, l'Arxiu Comarcal ha restaurat i finançat l'enquadernació de luxe dels 4 volums dels llibres de privilegis i canalars reials de Mataró que seran presentats al públic i a la comunitat científica en el decurs de l'acte.
Marc Bosch, conseller delegat de Cultura del Consell Comarcal del Maresme, comptarà amb les intervencions de:
Alexis Serrano "Els privilegis mataronins: la seva conservació, restauració i tractament arxivístic"
Roser Salicrú i Lluch amb "Els privilegis mataronins: de la concessió de mercat setmanal (1294) a la confirmació del títol de ciutat (1779)"
També s'ha fet la transcripció íntegra dels llibres de privilegis i canalars de Mataró i se'n prepara la publicació crítica dins de la col·lecció de la Fundació Noguera de l'Il·lustre Col·legi de Notaris de Catalunya.
Arxiu Comarcal del Maresme, Ajuntament de Mataró, Consell Comarcal del Maresme
CANVI D'UBICACIÓ PER AMPLIAR L'AFORAMENT D'ASSISTENTS
Aquesta monografia ens explica la història de Mataró des dels seus origiens fins a l'actualitat a través de reproducions d'alta qualitat de documents textuals, iconogràfics o cartogràfics, fotografies; peces de museu i objectes emblemàtics de la Ciutat.
L'"Autobiografia de Mataró" ha estat coordinada per la Dra.
Alexis Serrano i serà editada per l'editorial Efadós, amb el patrocini de l'Arxiu Comarcal del Maresme (Departament de Cultura de la Generalitat), el Consell Comarcal del Maresme i l'Ajuntament de Mataró.
Ha comptat amb l'autoria de 32 historiadors i historiadores de la ciutat, així com, la col·laboració i suport dels arxivers i arxiveres de l'Arxiu Comarcal del Maresme i la col·laboració del Museu Arxiu de Santa Maria, l'Arxiu Parroquial de Sant Josep i la Fundació Iluro.
Dimarts 3 de desembre a les 19 hores
La presentació de l'Autobiografia canvia d'ubicació per ampliar l'aforament donat l'èxit d'assistència confirmat.
Arxiu Comarcal del Maresme, Ajuntament de Mataró, Consell Comarcal del Maresme, Editorial Efadós
Demostració de treball en vidre al carrer
Primer dels tallers de demostració de treball del vidre artesà al carrer que s'han organitzat a rél de l'exposició del "Centenari del forn del vidre.
La producció vidriera al Maresme".
Ferran Collado mestre artesà vidrier al llarg de tot el dia demostrarà la tècnica del vidre bufat.
Arxiu Comarcal del Maresme, Ajuntament de Mataró, Consell Comarcal del Maresme, Associació vidre bufat de Mataró
Plaça de l'Ajuntament, davant de l'Arxiu Comarcal del Maresme (Can Palauet)
A cura de Josep Antoni Cerdà i Mellado
En el marc de la celebració del centenari del forn del vidre i de l'exposició commemorativa que es pot visitar a l'Arxiu (Can Palauet) Josep Antoni Cerdà i Mellado, historiador mataroní especialista en el món del vidre i la ceràmica farà un recorregut per la indústria vidriera a Mataró des del s.
Dimecres 5 de febrer a les 18.30 h
Activitat gratuïta oberta a tothom.
Arxiu Comarcal del Maresme, Ajuntament de Mataró, Consell Comarcal del Maresme, Associació vidre bufat de Mataró
En virtut de la signatura del contracte de cessió en comodat, signat per la consellera de Cultura, el president del Consell Comarcal del Maresme i el president de la Federació Catalana de Vela, va ingressar a l'Arxiu Comarcal del Maresme el fons de la Federació Catalana de Vela que ha estat objecte de classificació, descripció i digitalització dels documents més significatius que també s'han publicat en línia.
L'acte comptarà amb una benvinguda de les autoritats i representants institucionals, el Sr.
Francesc de Haro, president del comitè de cultura, memòria històrica i arxius de la Federació Catalana de Vela intervindrà amb una xerrada: "Vela: de la memòria històrica als projectes de futur" i el Sr.
Alexis Serrano, director de l'Arxiu Comarcal del Maresme, parlarà sobre el tractament documental del fons de la Federació Catalana de Vela.
Durant la jornada s'exposaran alguns dels documents més rellevants del fons documental i es farà una demostració de recerca i accés a la descripció des d''Arxius en Línia' i una visita a les instal·lacions de l'Arxiu.
Divendres 7 de febrer a les 17.30 h.
Departament de Cultura de la Generalitat de Catalunya, Federació Catalana de Vela, Consell Comarcal del Maresme i ajuntament de Mataró
Acte inclòs en la commemoració del 800 aniversari de Caldes d'Estrac
En el marc de la celebració del 800 aniversari de Caldes d'Estrac (1219-2019) que s'inicià el passat mes de desembre s'ha organitzat una taula rodona sobre la història d'aquesta població maresmenca reconeguda per les seves aigües termals. l'acte estarà moderat pel director de l'Arxiu Comarcal del Maresme i historiador Alexis Serrano, i comptarà amb les intervencions d'Albert Batlle, el Dr.
Soldevila versarà sobre el poblament i l'organització al Maresme al terme de Montpalau i vescomtat de Cabrera, bisbat i comtat de Girona (Alt Maresme) vers el 1219.
Subiñà tractarà sobre el poblament i l'organització al Maresme al terme del castell de Mata, comtat i bisbat de Barcelona (Maresme Central) vers el 1219.
Albert Batlle glossarà sobre la primera separació jurisdiccional de la quadra de Caldes respecte al terme del castell de Mata antecedent més clar de la ulterior demarcació municipal.
Dissabte 8 de febrer a les 18.00 h
Arxiu Comarcal del Maresme, Ajuntament de Caldes d'Estrac
Taula rodona que comptarà amb la intervenció de dones que van treballar al forn del vidre
Taula rodona amb la participació de treballadores que ens parlaran sobre el treball femení en el forn del vidre, en el marc de la celebració del centenari del forn del vidre i de l'exposició commemorativa que es pot visitar a l'Arxiu (Can Palauet) fins el dia 8 de març, dia de la dona treballadora.
A causa de la Guerra Civil la incorporació de la dona al treball de la indústria del vidre fou primerenca.
Les dones es cuidaven del que ara en diríem el control de qualitat de les peces (bombetes i termòmetres), altres dones es cuidàvem de feines més concretes com ara les mestres de l'escola de la Cooperativa, les infermeres o les administratives que es cuidaven del quefer de la secretaria de l'empresa.
La particularitat respecte a les dones que treballaven al sector del tèxtil és que en ser una cooperativa les dones rebien i participaven de tota l'activitat social, cultural, educativa i dels beneficis de l'economat,...
Dimecres 4 de març a les 18.30 h
Activitat gratuïta oberta a tothom.
Arxiu Comarcal del Maresme, Ajuntament de Mataró, Consell Comarcal del Maresme, Associació vidre bufat de Mataró
Vàrem iniciar l'any amb humor, tot commemorant, amb la conferència del Dr.
Oriol Font, el 150 aniversari de la "La Flaca" i les principals publicacions satíriques del s.
Els assistents amb quòrum van demanar una segona sessió, per aquesta raó, a l'inici de la primavera presentem aquesta segona part, altre cop amb el Dr.
Oriol Font, que ens seguirà descobrint els secrets d'aquesta publicació periòdica.
"La Flaca" és una de les publicacions periòdiques satíriques més conegudes del s.
Considerada per diversos historiadors com la publicació més incisiva i crítica de la realitat del seu temps i que es caracteritzava per publicar caricatures a doble pàgina en color.
Divendres 27 de març a les 18.30 h
Arxiu Comarcal del Maresme; Consell Comarcal del Maresme, Ajuntament de Mataró
"Estiueig i viatgers al Maresme".
Santa Susanna, 24 d'octubre de 2020
L'edició del 2020 se centrarà en l'estudi de l'estiueig i els viatgers al Maresme amb l'objectiu d'analitzar la incidència d'aquests dos fenòmens a la comarca i també posar-los en relació amb territoris propers de llarga tradició com per exemple la comarca de La Selva.
Les diferents aportacions ens permetran fer una radiografia de les característiques de l'estiueig: en quins moments de l'any es produïa, quins grups socials el practicaven, quina incidència social, cultural i econòmica tenia, quines eren les poblacions amb major tradició d'estiueig, quina vinculació podem fer amb el turisme de finals del s.
XX i de l'actualitat, entre d'altres.
Un altre dels objectius serà referenciar els viatgers que van visitar la comarca i que ha quedat d'aquests visites (escrits, imatges, fotografies, documents...).
Es mantenen les activitats del matí i s'ha anul·lat el dinar i les activitats de tarda.
10.15 Lectura de les comunicacions
11.30 Lectura de les comunicacions
Activitat gratuïta i oberta a tothom.
Les comunicacions presentades es publicaran en les actes de la XIV Tobada, i es presentarán l'any següent en la XV Trobada d'Entitats de Recerca Local i Comarcal del Maresme
Arxiu Comarcal del Maresme, SSOM Santa Susanna Origens i Memòria, Coordinadora de Centre d'Estudis de Parla Catalana i l'Institut Ramon Muntaner, Ajuntament de Santa Susanna, Consell Comarcal del Maresme
L'Arxiu Comarcal del Maresme, el Museu Arxiu de Vilassar de Dalt i Maresme Medieval, convoquen In maritima III Simposi sobre història, cultura i patrimoni del Maresme medieval, que proporciona un fòrum bianual on es presenten els treballs més recents sobre la història i el patrimoni medieval del Maresme.
En aquesta tercera edició del Simposi trac-tarem l'anàlisi del món funerari al Maresme Medieval, amb el títol "Omnia mors aequat.
El món de la mort al Maresme medieval".
A l'època medieval la mort era ben present.
En aquest simposi es fa una crida a la presentació d'estudis al voltant d'aquest tema des de la antiguitat tardana fins a inici del s.
La temàtica es pot abordar des de perspectives diverses: l'arqueologia (enterraments, aixovars...), la història, la genealogia, la socio-logia i la religió (creences, rituals funeraris...), l'antropologia (anàlisi forenses, patologies, etc), el dret i la documentació (testaments, inventaris post - mortem, dret successori...), l'arquitectura, el patrimoni material i artístic (capelles i monuments funeraris, sarcòfags...).
Lliurament de la documentació i acredita-ció dels participants.
Ponència marc: «La mort a Premià i Vilassar Baixmedievals» a càrrec Dra.
Montserrat Richou, catedràtica d'Història i professora del CFA Francesc Layret de Barcelona i membre de l'equip de recerca de l'IRCUM (Institut de Recerca en Cultures Medievals de la Universitat de Barcelona).
Ponència marc: «Fer front a la mort a la mari-na del vescomtat de Cabrera durant la Baixa Edat Mitjana» a càrrec del Dr.
Alejandro Martínez Giralt (Institut de Recerca Històrica, Universitat de Girona / Arxiu dels Marquesos de Santa Maria de Barberà).
La durada de cada una dependrà de les comunicacions presen-tades de forma lliure.
Visita comentada a la capella preromànica de Sant Salvador i tast de vins Bouquet d'Alella
Museu arxiu de Vilassar de Dalt
Seu de l'Arxiu Històric de Lleida
L'Arxiu Històric de Lleida (AHL) es creà per Ordre ministerial del 26 de febrer de 1952.
La seva primera seu fou l'històric edifici del Roser (s.
XVII), antic convent dominicà del segle XVII.
L'any 2005 fou inaugurada la seu actual, situada a l'Illa de la Maternitat juntament amb la Biblioteca Pública i el Museu de Lleida Diocesà i Comarcal.
L'any 1981, pels traspassos de competències de l'Estat a la Generalitat de Catalunya, el Departament de Cultura va assumir la gestió d'aquest Arxiu, juntament amb la dels arxius històrics provincials de Girona i Tarragona.
A més a més, tal com estableix la Llei 10/2001, de 13 de juliol, d'arxius i documents, l'Arxiu forma part de la Xarxa d'Arxius Comarcals de la Generalitat de Catalunya i actua d'Arxiu Comarcal del Segrià.
Actualment custodia documents dels segles XIII al XXI.
El seu nucli documental inicial el va constituir el Fons notarial del districte de Lleida i la documentació històrica de la Delegació Provincial d'Hisenda, entre altres.
Destaquem especialment el Fons documental de la Intendència de Lleida, que conté els documents relatius al cadastre establert per José Patiño després de l'ocupació de Catalunya el segle XVIII; el fons documental del Govern Civil, especialment la sèrie de documents d'Ordre Públic generats en la immediata postguerra; els fons documentals d'organismes franquistes; la sèrie documental que inclou els expedients del Tribunal Provincial de Responsabilitats Polítiques; el fons patrimonial de la família Jover de Tàrrega (1525-1848) i la col·lecció de manuscrits i documents solts (1348-1848), entre altres.
En compliment de la normativa vigent en matèria de desconfinament, la Xarxa d'Arxius Comarcals de Catalunya, des de l'11 de maig, està reiniciant progressivament la seva activitat presencial.
Els arxius comarcals i els arxius històrics de Girona, Lleida i Tarragona han iniciat les actuacions de preparació de les instal·lacions, provisió d'equips de protecció i adaptació dels serveis a les noves mesures de seguretat i higiene per a la protecció dels seus treballadors i usuaris/àries.
Com es pot observar en el mapa de desconfinament següent, actualment hi ha 3 arxius oberts al públic (Arxiu Històric de Tarragona, Arxiu Històric de Lleida i l'Arxiu Comarcal de la Cerdanya), 26 arxius on els treballadors s'han reincorporat a la feina i treballen internament i 9 arxius que resten en Fase 0 i estan acabant d'ultimar les condicions per a procedir a la seva reobertura al més aviat possible.
Aquest mapa, que s'actualitzarà setmanalment i permetrà conèixer l'evolució del desconfinament dels arxius comarcals.
És important remarcar que els arxius han estat actius digitalment durant el confinament, a través de productes i serveis en línia que podeu trobar seguint el hashtag.
Els arxius també han continuat amb el servei presencial per al préstec d'urgència a jutjats, notaries, registres, ajuntaments, hospitals, etc. demostrant, una vegada més, que els arxius són serveis essencials.
A partir del 4 de juny, s'estableix el servei de consulta presencial amb cita prèvia
Per tal de complir les directrius establertes en aquesta nova fase de desconfinament, s'estableix el servei de consulta amb cita prèvia per mitjà d'aquest formulari de cita prèvia.
Per a qualsevol aclariment, us podeu adreçar a l'ACGAX a través del correu electrònic [EMAIL] i/o el telèfon 972 27 91 31.
L'usuari haurà de comunicar, mitjançant aquests canals, i amb un mínim de 24 hores d'antelació, la sol·licitud d'accés a la consulta presencial, tot indicant el nom, la data, l'hora i la durada aproximada de la visita.
Igualment, per facilitar la preparació de la consulta i en la mesura del possible, haurà de fer constar la documentació que vol consultar.
L'arxiu respondrà indicant el dia i l'hora en què pot efectuar la consulta.
La Xarxa d'Arxius Comarcals de Catalunya (XAC) està formada per equipaments i professionals que garanteixen a tots els catalans, independentment del seu lloc de residència, un servei de qualitat en el seu entorn més proper.
Tanmateix, com veurem en les dades estadístiques del confinament, els arxius comarcals, com altres arxius, van més enllà de les divisions tradicionals de comarques i són presents, a través d'aquests productes digitals, a molts països del món.
Els darrers mesos, la situació de confinament ha provocat, com en el conjunt de la societat, un fort impacte.
La XAC, com altres xarxes d'arxius, ha seguit oberta digitalment oferint productes i serveis digitals de consulta de documentació o adaptant i ampliant substancialment l'oferta d'activitats de difusió digital.
Garantir que el tancament físic fos substituït per arxius accessibles digitalment, ja sigui digitalitzant expedients i documents (i autenticar digitalment quan era necessari) per enviar a administracions en cas d'urgència (evitant desplaçaments) o oferint productes digitals, és un mèrit dels professionals i l'organització.
Aquest nou enfocament, obligat per les circumstàncies, ha estat un bon termòmetre per analitzar la capacitat dels arxius per adaptar-se als entorns digitals i avaluar la feina realitzada els darrers anys en aquesta línia.
La creació de l'equip de treball de difusió digital a finals del mes de març va suposar una excel·lent estratègia per a promoure i coordinar projectes digitals.
En aquesta línia, la proposta de Catalunya des dels arxius: esdeveniments i festes populars digitals ha estat una de les propostes més innovadores i productives dels darrers anys.
Els resultats així ho demostren.
En la presentació de les estadístiques del confinament, observarem dades quantitatives que demostren l'increment remarcable dels usuaris dels arxius.
També, i és important remarca-ho, s'ha de posar l'accent en la qualitat de la producció que conjuntament amb la quantitat són elements essencials per analitzar els resultats.
L'anàlisi se centra en els següents productes, tots amb impacte directe amb els ciutadans:
Dades comparatives dels canals de difusió dels arxius (15 de març a 15 de maig del 2019 i 2020)
Col·lecció Arxius i Gestió documental.
Els arxius catalans en general, i en aquest cas particular, la Xarxa d'Arxius Comarcals de Catalunya i l'Arxiu Nacional de Catalunya, comptem amb anys d'experiència en projectes de digitalització.
Així, l'any 2006 s'endegà un ambiciós projecte de digitalització, promogut per la Subdirecció General d'Arxius i Gestió Documental del Departament de Cultura, anomenat Pla Bruniquer de digitalització.
El programa "Esteve Gilabert Bruniquer", més conegut com a Pla Bruniquer de preservació del patrimoni documental de Catalunya es va iniciar amb la missió de donar suport als arxius comarcals i l'ANC amb les tasques d'organització, preservació i conservació de la documentació que es conserva en els arxius.
Esteve Gilabert Bruniquer formà la Rubrica regiorum privilegiorum (1610) i continuà la Rúbrica d'ordinacions de Bernat Soler i redactà el Cerimonial dels magnífics consellers i regiment de la ciutat (1614), conegut per Rúbriques de Bruniquer.
Per tant, Bruniquer és el nom, la denominació d'un projecte ambiciós de preservació del patrimoni documental de Catalunya des de l'any 2006 i que ha permès digitalitzar milions de documents i posar-los a l'abast dels ciutadans a través d'Arxius en Línia.
Com a complement al Pla, l'any 2008, es va publicar la primera guia de digitalització.
Aquesta guia va permetre normalitzar procediments i aplicar criteris de selecció i estàndards comuns en la digitalització.
Tant en el 2010 com el 2014 es van fer algunes aportacions i millores, però la revisió i ampliació de la Guia es va finalitzar el desembre del 2019 i la maquetació definitiva fins entrat el 2020.
En aquesta darrera versió es presenta una nova Guia de digitalització amb l'objectiu de coordinar els esforços de les entitats públiques i privades en matèria de digitalització de la seva documentació i, de l'altra, proporcionar un model de digitalització comú basat en estàndards àmpliament reconeguts i que s'adapti als recursos i les necessitats de cada institució o arxiu.
Aquesta guia supera el marc de la guia inicial i pretén aportar una sèrie d'eines tipificades i normalitzades seguint les directrius nacionals i internacionals en la ma­tèria, amb la voluntat d'esdevenir un instrument útil per a qualsevol organització –pública o privada– que vulgui impulsar un projecte de digitalització.
Avui presentem, a través de videoconferència, la Guia de digitalització que ha elaborat un equip de professionals de la Direcció General del Patrimoni Cultural del Departament de Cultura (Servei de Coordinació de la Xarxa d'Arxius Comarcals de Catalunya, Arxiu Nacional de Catalunya i Xarxa d'Arxius Comarcals de Catalunya) amb el suport de l'empresa AGTIC Consulting SL i el Servei de Publicacions del Gabinet Tècnic del Departament de Cultura.
La publicació s'inscriu en la col·lecció Arxius i Gestió documental.